Aalborg Fægteklub er på repræsentantskabsmødet i Dansk Fægte-Forbund blevet tildelt den hæderfulde titel som 'Årets klub'. Hæderen gives til den nordjyske klub på baggrund af blandt andet medlemsfremgang, den nye bestyrelses plan for rekrutteringsaktiviteter og det faktum, at Aalborg Fægteklub har en landsholdsfægter, nemlig fleuretfægteren Sophia Haack Vadstrup, der er udtaget til juniorlandsholdet. - Vi er meget imponeret over det store arbejde, der lægges for dagen i Aalborg. Jeres ambitioner og positive energi mærkes tydeligt. Tak for at være et godt eksempel, siger Jan Sylvest Jensen, der er formand for Dansk Fægte-Forbund. Sejren betyder, at der kommer fint besøg i Aalborg-klubben. Præmien er nemlig et besøg af de danske landsholdfægteres træner Ferenc Toth.

Referat:
Aalborg Fægteklub blev i weekenden kåret til Årets Klub.